****

|  |  |
| --- | --- |
| **Naziv obveznika:** VIDRA-Agencija za regionalni razvoj Virovitičko-podravske županije | **Broj RKP-a:** 43896 |
| **Sjedišta obveznika:** Augusta Šenoe 1, Virovitica | **Matični broj:** 02446774 |
| **Razina:** 21 | **OIB:** 62056168103 |
| **Razdjel:** 0 | **Šifra djelatnosti prema NKD-u 2007.:** 7022 |

**BILJEŠKE**

**UZ FINANCIJSKE IZVJEŠTAJE ZA 1.01. do 31.12.2018. GODINE**

**1. UVODNI DIO**

VIDRA-Agencija za regionalni razvoj Virovitičko-podravske županije (u daljnjem tekstu: VIDRA) prvotno je osnovana Odlukom Skupštine Virovitičko-podravske županije od 22. lipnja 2008. godine („Službeni glasnik“ br. 4/08).

Nova Odluka o osnivanju donesena je 1. ožujka 2018. godine na 4. sjednici Skupštine Virovitičko-podravske županije kako bi se djelatnosti uskladile sa Izmjenama i dopunama Zakona o regionalnom razvoju od 8. prosinca 2017. godine.

Sukladno Odluci o osnivanju na 2. sjednici Upravnog vijeća VIDRA-e usvojene su I izmjene i dopune Statuta VIDRA-e temeljem kojih VIDRA obavlja poslove javnih ovlasti koje su pobrojane u Statutu, te je dužna osim poslova javnih ovlasti, bez naknade, obavljati i druge poslove od javnog interesa za koje je registrirana ili koji su joj Zakonom o regionalnom razvoju Republike Hrvatske ili drugim zakonom stavljeni u nadležnost.

Ove izmjene Zakona o regionalnom razvoju u budućnosti će biti vrlo važne zbog (ne)mogućnosti rada poslova na tržištu što će u velikoj mjeri utjecati na prihode od te vrste djelatnosti.

**2. BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA**

**Prihodi poslovanja** AOP 001 na dan 31.12.2018. godine iznose 4.567.645,97 kuna što je 17,00% (indeks 83,0) manje u odnosu na isto razdoblje prethodine godine.

**Pomoći od inozemnih vlada** AOP 046 u iznosu 41.708,84 kune odnose se na doznake iz Republike Mađarske za projekt I-DARE čija je provedba započela u 2018. godini.

**Pomoći od izvanproračunskih korisnika** AOP 057 u 2017. godini odnosilo se na doznaku HZZ-a za stručno osposobljavanje koje je započelo 2017. godine, a završilo 2018. godine, dok su ukupna sredstva doznačena na samom početku provedbe i iz tog razloga u 2018. godini nije bilo te vrste prihoda poslovanja.

**Pomoći proračunskim korisnicima iz proračuna koji im nije nadležan** AOP 063 u 2017. godini odnosilo se na sredstva Ministarstva regionalnog razvoja i fondova Europske Unije temeljem Sporazuma o suradnji na izradi „Nacionalne razvojne strategije do 2030. godine“ i provedbi Programa pripreme lokalnih razvojnih projekata prihvatljivih za financiranje iz ESI fondova kojih u 2018. godini nije bilo, a sredstva su doznačena i prije stupanja na snagu Izmjena i dopuna Zakona o regionalnoj razvoju.

**Pomoći temeljem prijenosa EU sredstava** AOP 066 veći su 33,93% (indeks 133,9) jer ta vrsta prihoda ovisi o dinamici provedbe EU projekata i pravdanja sredstava. U 2018. godini ovi prihodi odnose se na doznake po odobrenju Zahtjeva za nadoknadu sredstva za projekte Dvorac Janković u Suhopolju, VIDRA-TEC, te prihode po projektima RUPO-Jačanje ruralnog poduzetništva i Pozitivne vibracije za koje je doznačen predujam koji je sukladno utrošenim sredstvima priznat u prihod.

**Prijenosi između proračunskih korisnika istog proračuna** AOP 069 iznosi 15.594,96 kuna, a odnosi se na doznake od Javne ustanove za upravljanje zaštićenim dijelovima prirode i ekološkom mrežom Virovitičko-podravske županije po projektu Dravska priča.

**Prihodi od financijske imovine** AOP 075 manji su 99,82% (indeks 0,2) zbog izvanrednog prihoda u 2017. godini i to kamate na depozite po viđenju, odnosno kamate na sredstva Jamstvenog fonda koja su u konačnici 2017. godine doznačena na račun Virovitičko-podravske županije.

**Prihodi od prodaje proizvoda i robe te pruženih usluga** AOP 124 manji su 35,87% (indeks 64,1) u odnosu na prethodnu godinu što je u skladu sa tendencijom Ministarstva regionalnog razvoja i fondova Europske unije da razvojne agencije regionalni koordinatori vrlo malo sudjeluju u radu na tržištu već trebaju obavljati poslove navedene u Zakonu o regionalnom razvoju.

**Donacije od pravnih i fizičkih osoba izvan općeg proračuna** AOP 127 veće su 139,91% (indeks 239,9) u odnosu na prethodnu godinu, a odnose se na doznaku za projekt LIFE+ u iznosu 30.085,42 kuna i doznaku za projekt B-Light u iznosu 266.673,84 kune.

Detaljan pregled prihoda poslovanja u razdoblju 1.01.-31.12.2017. i 1.01.-31.12.2018. s postotnim iznosima povećanja/smanjenja i udjelu pojedine vrste prihoda poslovanja u ukupnim prihodima poslovanja dan je u tablici 1.

|  |  |  |  |  |  |
| --- | --- | --- | --- | --- | --- |
| **PRIHODI POSLOVANJA** | | **1.01.-31.12.2017.** | **1.01.-31.12.2018.** | **Povećanje/smanjenje** | **Postotak od ukupnih prihoda** |
| 1 | 2 | 3 | 4 | 5 | 6 |
| **6** | **PRIHODI POSLOVANJA** | **5.503.007,12** | **4.567.645,97** | **-17,00%** | **100,00%** |
| **63** | **Pomoći iz inozemstva i od subjekata unutar općeg proračuna** | **1.733.632,85** | **964.591,21** | **-44,36%** | **21,12%** |
| 631 | Pomoći od inozemnih vlada | 0,00 | 41.708,84 | 100,00% | 0,91% |
| 632 | Pomoći od međunarodnih organizacija te institucija i tijela EU | 138.442,32 | 138.478,24 | 0,03% | 3,03% |
| 634 | Pomoći od izvanproračunskih korisnika | 21.173,76 | 0,00 | -100,00% | 0,00% |
| 636 | Pomoći proračunskim korisnicima iz proračuna koji im nije nadležan | 1.000.000,00 | 0,00 | -100,00% | 0,00% |
| 638 | Pomoći temeljem prijenosa EU sredstava | 574.016,77 | 768.809,17 | 33,93% | 16,83% |
| 639 | Prijenosi između proračunskih korisnika istog proračuna | 0,00 | 15.594,96 | 100,00% | 0,34% |
| **64** | **Prihodi od imovine** | **88.952,85** | **160,50** | **-99,82%** | **0,00%** |
| 641 | Prihodi od financijske imovine | 88.952,85 | 160,50 | -99,82% | 0,00% |
| **66** | **Prihodi od prodaje proizvoda i robe te pruženih usluga** | **1.380.421,42** | **1.102.894,26** | **-20,10%** | **24,15%** |
| 661 | Prihodi od prodaje proizvoda i robe te pruženih usluga | 1.256.600,40 | 805.835,00 | -35,87% | 17,64% |
| 663 | Donacije od pravnih i fizičkih osoba izvan opće države | 123.821,02 | 297.059,26 | 139,91% | 6,50% |
| **67** | **Prihodi iz proračuna** | **2.300.000,00** | **2.500.000,00** | **8,70%** | **54,73%** |
| 671 | Prihodi iz proračuna za financiranje redovne djelatnosti korisnika | 2.300.000,00 | 2.500.000,00 | 8,70% | **54,73%** |

Tablica 1. Pregled prihoda poslovanja

**Rashodi poslovanja** AOP 148 na dan 31.12.2018. godine iznose 5.396.299,12 kuna što je 7,54% (indeks 107,2) više u odnosu na isto razdoblje prethodne godine.

**Plaće (bruto)** AOP 150 (indeks 132,1) i **Doprinosi na plaće** AOP 156 (indeks 137,9) povećane su 32,10% odnosno 37,89% u odnosu na prethodnu godinu jer se temeljem Pravilnika o dodatku za uspješnost na radu djelatnika VIDRA-Agencije za regionalni razvoj Virovitičko-podravske županije za djelatnike koji sudjeluju u radu projektnih timova projekata financiranih iz EU fondova odobrila isplata dodatka sukladno navedenom Pravilniku.

**Ostali rashodi za zaposlene** AOP 312 veći su 139,13% (indeks 239,1) u odnosu na prethodnu godinu najviše zbog toga što su se povećali regres, božićnica, uskrsnica i dar u naravi, a isplaćene su i jubilarne nagrade za 5 godina za tri djelatnice te za jednu djelatnicu jubilarna nagrada za 20 godina, te potpore za novorođenčad za 2 djelatnice.

**Rashodi za usluge** AOP 174 veći su 77,18% (indeks 177,2). Povećanje i smanjenje ovih rashoda poslovanja od godine do godine uobičajeno je jer iznosi rashoda za usluge uvelike ovise o provedbi projekata financiranih iz EU fondova. Rashodi za usluge koji se odnose na redovne rashode VIDRA-e gotovo su jednaki svake godine ali ovisno o proračunu EU projekata oni su veći ili manji u konačnici. Tako se, primjerice u 2018. godini čak 142.759,37 kuna odnosi na rashode za promidžbene materijale koji se odnose na EU projekte, 22.637,50 kuna na elektronske medije vezane uz projekte, 63.000 kuna na revizorske usluge u sklopu projekta VIDRA-TEC, te 58.450,00 kuna na ostale intelektualne usluge u sklopu EU projekata.

**Naknade troškova osobama izvan radnog odnosa** AOP 184 veće su 36,15% (indeks 136,1) iz razloga što se odnose na troškove za polaznice stručnog osposobljavanja koje je započelo 11. prosinca 2017. godine i trajalo je do 10. prosinca 2018. godine, dakle, rashodi su najvećim dijelom nastali 2018. godine.

**Ostali nespomenuti rashodi poslovanja** AOP 185 veći su 33,57% (indeks 133,6) zato što ta vrsta rashoda kao i rashodi za usluge uvelike ovise o provedbi EU projekata, a VIDRA je u 2018. godini imala i dodatne rashode vezane uz proslavu 10. godišnjice postojanja.

**Ostali financijski rashodi** AOP 207 manji su 97,91% (indeks 2,1) u odnosu na prethodnu godinu. Velika razlika odnosi se na sredstva Jamstvenog fonda u iznosu 1.050.700,00 koja su 2017. godine doznačena Virovitičko-podravskoj županiji.

**Tekuće donacije AOP 258** veće su 585,17% (indeks 685,2) u odnosu na prošlu godinu. U 2018. godini ti rashodi odnose na nagrade za učenike u sklopu provedbe Nacionalne razvojne strategije u iznosu 11.703,41 kunu, te kao i 2017. godine donaciju Sindikatu državnih i lokalnih službenika i namještenika Republike Hrvatske – Sindikalna podružnica Virovitica.

Detaljan pregled rashoda poslovanja u razdoblju 1.01.-31.12.2017. i 1.01.-31.12.2018. s postotnim iznosima povećanja/smanjenja i udjelu pojedine vrste rashoda poslovanja u ukupnim rashodima poslovanja dan je u tablici 2.

|  |  |  |  |  |  |
| --- | --- | --- | --- | --- | --- |
| **RASHODI POSLOVANJA** | | **1.01.-31.12.2017.** | **1.01.-31.12.2018.** | **Povećanje/smanjenje** | **Postotak od ukupnih rashoda** |
| 1 | 2 | 3 | 4 | 5 | 6 |
| **3** | **RASHODI POSLOVANJA** | **5.017.931,90** | **5.396.299,12** | **7,54%** | **100,00%** |
| **31** | **Rashodi za zaposlene** | **2.847.454,43** | **3.915.123,89** | **37,50%** | **72,55%** |
| 311 | Plaće (Bruto) | 2.405.950,87 | 3.178.339,05 | 32,10% | 58,90% |
| 312 | Ostali rashodi za zaposlene | 126.431,27 | 302.332,47 | 139,13% | 5,60% |
| 313 | Doprinosi na plaće | 315.072,29 | 434.452,37 | 37,89% | 8,05% |
| **32** | **Materijali rashodi** | **1.104.883,94** | **1.445.290,92** | **30,81%** | **26,78%** |
| 321 | Naknade troškova zaposlenima | 521.736,71 | 566.928,52 | 8,66% | 10,51% |
| 322 | Rashodi za materijal i energiju | 127.932,33 | 123.389,22 | -3,55% | 2,29% |
| 323 | Rashodi za usluge | 335.216,31 | 593.943,86 | 77,18% | 11,01% |
| 324 | Naknade troškova osobama izvan radnog odnosa | 28.893,55 | 39.337,42 | 36,15% | 0,73% |
| 329 | Ostali nespomenuti rashodi poslovanja | 91.105,04 | 121.691,90 | 33,57% | 2,26% |
| **34** | **Financijski rashodi** | **1.063.593,53** | **22.180,90** | **-97,91%** | **0,41%** |
| 343 | Ostali financijski rashodi | 1.063.593,53 | 22.180,90 | -97,91% | 0,41% |
| **38** | **Ostali rashodi** | **2.000,00** | **13.703,41** | **585,17%** | **0,25%** |
| 381 | Tekuće donacije | 2.000,00 | 13.703,41 | 585,17% | 0,25% |

Tablica 2. Pregled rashoda poslovanja

**Rashodi za nabavu nefinancijske imovine** AOP 341 veći su 71,07% (indeks 171,1) u odnosu na isto razdoblje prošle godine. U 2018. godini nabava nefinancijske imovine odnosi se na nabavu računalne opreme u sklopu projekta Pozitivne vibracije u iznosu 16.482,15 kuna, nabavu uredskog namještaja u sklopu istog projekta u iznosu 22.985,40 kuna i nabavu mobilnog uređaja u iznosu 1.500,00 kuna.

Detaljan pregled rashoda za nabavu nefinancijske imovine u razdoblju 1.01.-31.12.2017. i 1.01.-31.12.2018. s postotnim iznosima povećanja/smanjenja i udjelu pojedine vrste rashoda za nabavu nefinancijske imovine u ukupnim rashodima za nabavu nefinancijske imovine dan je u tablici 3.

|  |  |  |  |  |  |
| --- | --- | --- | --- | --- | --- |
| **RASHODI ZA NABAVU NEFINANCIJSKE IMOVINE** | | **31.12.2017.** | **31.12.2018.** | **Povećanje/smanjenje** | **Postotak od ukupnih rashoda** |
| 1 | 2 |  | 3 |  | 0 |
| **4** | **RASHODI ZA NABAVU NEFINANCIJSKE IMOVINE** | **23.947,60** | **40.967,55** | **71,07%** | **100,00%** |
| **42** | **Rashodi za nabavu proizvedene dugotrajne imovine** | **23.947,60** | **40.967,55** | **71,07%** | **100,00%** |
| 422 | Postrojenja i oprema | 23.947,60 | 40.967,55 | 71,07% | 100,00% |

Tablica 3. Pregled rashoda za nabavu nefinancijske imovine

U tablici 4. dan je prikaz ukupnih prihoda i primitaka, te rashoda i izdataka na dan 31.12.2018. godine.

|  |  |  |  |
| --- | --- | --- | --- |
| **RAZRED** | **RASHODI I IZDACI** | **IZNOS** | **%** |
|  | **UKUPNI RASHODI I IZDACI** | **5.437.266,67** | **100,00%** |
|
| 3 | Rashodi poslovanja | 5.396.299,12 | 99,25% |
| 4 | Rashodi za nabavu nefinancijske imovine | 40.967,55 | 0,75% |
| 5 | Izdaci za financijski imovinu i otplate zajmova | 0,00 | 0,00% |
|  |  |  |  |
| **RAZRED** | **PRIHODI I PRIMICI** | **IZNOS** | **%** |
|  | **UKUPNI PRIHODI I PRIMICI** | **4.567.645,97** | **100,00%** |
|
| 6 | Prihodi poslovanja | 4.567.645,97 | 100,00% |
| 7 | Prihodi od prodaje nefinancijske imovine | 0,00 | 0,00% |
| 8 | Primici od financijske imovine i zaduživanja | 0,00 | 0,00% |
|  |  |  |  |
| **UKUPAN MANJAK PRIHODA I PRIMITAKA** | | **-869.620,70** | |

Tablica 4. Rashodi i izdaci, prihodi i primici 1.01.-31.12.2018. godine

U 2018. godini VIDRA je ostvarila ukupne rashode i izdatke u iznosu 5.437.266,67 kuna, te ukupne prihode i primitke u iznosu 4.567.645,97 kn što je ukupni manjak prihoda i primitaka u iznosu 869.620,70 kn.

Preneseni višak prihoda i primitaka iznosi 2.159.373,24 kune.

**3. BILJEŠKE UZ BILANCU**

Ukupna vrijednost imovine AOP 001 na dan 31.12.2018. godine iznosi 3.647.354,33 kune, a odnosi se na nefinancijsku imovinu u iznosu 1.184.096,91 kn i financijsku imovinu u iznosu 2.463.257,42 kune.

Vrijednost nabava nefinancijske imovine u 2018. godini iznosi 40.967,55 kuna, a detalji su opisani u dijelu koji govori o rashodima za nabavu nefinancijske imovine.

Sitni inventar se nije nabavljao.

Ukupan ispravak vrijednosti za razdoblje 1.01. do 31.12.2018. iznosi 408.484,75 kuna, a odnosi se na ispravak vrijednosti građevinskih objekata (13.076,20 kuna), ispravak vrijednosti postrojenja i opreme (350.893,73 kune), ispravak vrijednosti prijevoznih sredstava (10.935,94 kune), ispravak vrijednosti nematerijalne proizvede imovine (9.028,88 kuna), te ispravak vrijednosti nematerijalne imovine (24.550,00 kuna).

|  |  |  |
| --- | --- | --- |
| **0** | **NEFINANCIJSKA IMOVINA** | **1.184.096,91** |
| **01** | **Neproizvedena dugotrajna imovina** | **31.731,16** |
| 011 | Materijalna imovina | 9.227,00 |
| 012 | Nematerijalna imovina | 130.218,89 |
| 019 | I.V. neproizvedene dugotr. imovine | 107.714,73 |
| **02** | **Proizvedena dugotrajna imovina** | **753.148,85** |
| 021 | Građevinski objekti | 261.524,00 |
| 022 | Postrojenja i oprema | 1.900.782,18 |
| 023 | Prijevozna sredstva | 167.507,45 |
| 026 | Nematerijalna proizvedena imovina | 43.283,58 |
| 029 | I.V. proizvedene dugotr. imovine | 1.619.948,36 |
| **04** | **Sitni inventar** | **0,00** |
| 042 | Sitni inventar u upotrebi | 19.079,76 |
| 049 | Ispravak vrijednosti sitnog invenatara | 19.079,76 |
| **05** | **Dugotrajna nefinancijska im. u pripr.** | **399.216,90** |
| 051 | Građevinski objekti u pripremi | 399.216,90 |

Tablica 5. Pregled vrijednosti nefinancijske imovine na dan 31.12.2018. godine

**Financijska imovina** AOP 063 iznosi 2.463.257,42 kune (indeks 91,0) i sastoji se većinom od novca u banci u iznosu 2.216.985,88 kuna AOP 065 (indeks 88,2). Smanjena financijska sredstva rezultat su povećanih rashoda u 2018. godini.

Značajnije odstupanje vidljivo je kod Ostalih potraživanja AOP 080 u iznosu 68.453,10 kuna, a odnosi se uglavnom na račune koji moraju biti plaćeni po predračunu (primjerice, edukacije iz područja računovodstva i financija), a najvećim dijelom na plaćanje prema Ugovoru o kupovini uređaja za sanaciju kapilarne vlage PROsystem HS 27 od 30. kolovoza 2018. godine prema kojem se VIDRA obvezala pola ugovorenog obroka u iznosu 24.899,18 kuna isplatiti Izvođaču u roku sedam dana, a nakon što Izvođač dopremi, montira i pusti u rad sustav PROsystem HS 27 s tim da je vlasnik sustava Izvođač, do konačne isplate sustava.

**Potraživanja za prihode od prodaje proizvoda i robe te pruženih usluga** AOP 153 iznose 143.850,00, od kojih se 27.650,00 kuna odnosi na nedospjela potraživanja za prihode poslovanja.

|  |  |  |
| --- | --- | --- |
| **1** | **FINANCIJSKA IMOVINA** | **2.463.257,42** |
| **11** | **Novac u banci i blagajni** | **2.216.996,95** |
| 111 | Novac u banci | 2.216.985,88 |
| 113 | Novac u blagajni | 11,07 |
| **12** | **Depoziti, jamčevni polozi i potraž.** | **101.958,61** |
| 123 | Potraživanja od zaposlenih | 1.035,70 |
| 124 | Potraživanja za više plaćene por.i dop. | 32.469,81 |
| 129 | Ostala potraživanja | 68.453,10 |
| **16** | **Potraživanja za prihode poslovanja** | **144.301,86** |
| 166 | Potraživanja za prihode od prod. | 143.850,00 |
| 167 | Potraživanja za prihode iz proračuna | 451,86 |

Tablica 6. Pregled vrijednosti financijske imovine na dan 31.12.2018. godine

**Obveze** AOP 163 iznose 998.003,61 kune što je 157,32% (indeks 257,3) više nego 31. prosinca 2017. godine.

**Obveze za zaposlene** AOP 165 24,55% (indeks 124,6) veće su nego prošle godine iz razloga što se i plaća zaposlenika povećala u odnosu na prošlu godinu.

**Ostale tekuće obveze** AOP 174 1.096,12% (indeks 1.196,1) su veće nego prošle godine, a odnose većim dijelom na primljene predujmove za EU projekte u iznosu 558.684,18 kuna i to za projekt Pozitivne vibracije 504.600,81 kunu i projekt RUPO-Jačanje ruralnog poduzetništva 54.083,37 kuna.

U 2018. godini iskazan manjak prihoda i primitaka u iznosu 869.620,70 kuna, a preneseni višak prihoda i primitaka iznosi 2.159.373,24 kune, **višak prihoda** AOP 232 iznosi 1.289.752,54 kune.

Kako je Pravilnikom o financijskom izvještavanju (NN 112/18) propisano da obvezni sastavni dio Bilješki uz Bilancu čine Popis ugovornih odnosa i slično koji uz ispunjenje određenih uvjeta, mogu postati obveza ili imovina (dana kreditna pisma, hipoteke i slično) i Popis sudskih sporova u tijeku, Bilješkama se prilazu i posebne tablice kako slijedi:

1. Popis ugovornih odnosa i slično koji uz ispunjenje određenih uvjeta mogu postati obveza ili imovina (dana kreditna pisma, hipoteke i slično)

2. Popis sudskih sporova u tijeku.

**4. BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI**

U obrazac RAS-funkcijski prema funkcijskoj se klasifikaciji razvrstavaju rashodi poslovanja u iznosu 5.396.299,12 kuna i rashodi za nabavu nefinancijske imovine u iznosu 40.967,55, ukupno 5.437.266,67 kuna.

Ukupni rashodi svrstani su u ekonomske poslove AOP 031, odnosno Ekonomske poslove koji nisu drugdje svrstani AOP 070.

|  |  |  |  |  |
| --- | --- | --- | --- | --- |
|  | **FUNKCIJSKA KLASIFIKACIJA** |  | **OSTVARENO U 2017. GODINI** | **OSTVARENO U 2018. GODINI** |
| **04** | **Ekonomski poslovi** | | **5.056.560,37** | **5.437.266,67** |
| 049 | Ekonomski poslovi koji nisu drugdje svrstani | | 5.056.560,37 | 5.437.266,67 |

Tablica 7. Rashodi svrstani prema funkcijskoj klasifikaciji

**5. BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA**

U ovaj Izvještaj unose se podaci o događajima koji nisu rezultat transakcija, a utjecali su na promjene u stavkama Bilance. Dakle, u Obrascu: P-VRIO iskazuju se sve promjene u vrijednosti i obujmu imovine i obveza, koje su utjecale na smanjenje ili povećanje imovine i obveza, a nisu direktno posljedica transakcija iskazanih u prihodima i rashodima. Evidentiraju se na odgovarajućim računima imovine i obveza, a u korist ili na teret računa u podskupini 915.

Kako u 2018. godini nije bilo ovakvih događaja, odnosno nije bilo promjena na vrijednosti imovine i obveza, na Referentnoj je stranici ručno uneseno „DA“, a obrazac se predaje prazan.

**6. BILJEŠKE UZ IZVJEŠTAJ O OBVEZAMA**

**Stanje obveza 1. siječnja** AOP 001 iznosi 387.839,43 kune te se odnosi na obveza za plaću za prosinac 2017. godine, obveze po putnim nalozima, obveze za materijal i energiju i ostale nespomenute rashode s rokom dospijeća u 2018. godini.

**Povećanje obveza u izvještajnom razdoblju** AOP 002, odnosno u razdoblju 1. siječnja do 31. prosinca 2018. godine iznosi 6.777.534,44 kune.

**Podmirene obveze u izvještajnom razdoblju** AOP 019 iznose 6.167.370,26 kuna.

**Stanje obveza na kraju izvještajnog razdoblja** AOP 036 iznosi 998.003,61 kune, a struktura obveza prikazana je u Tablici 8.

|  |  |  |  |  |  |
| --- | --- | --- | --- | --- | --- |
| **OBVEZE** | | **1.01.-31.12.2017.** | **1.01.-31.12.2018.** | **Povećanje/smanjenje** | **Postotak od ukupnih obveza** |
|  |  |  |  |  |  |
| **2** | **OBVEZE** | **387.839,43** | **998.003,61** |  | **100,00%** |
| **23** | **Obveze za rashode poslovanja** | **387.839,43** | **998.003,61** | **157,32%** | **100,00%** |
| 231 | Obveze za zaposlene | 256.970,06 | 320.061,31 | **24,55%** | 32,07% |
| 232 | Obveze za materijalne rashode | 79.450,29 | 70.581,30 | **-11,16%** | 7,07% |
| 234 | Obveze za financijske rashode | 700,00 | 700,00 | **0,00%** | 0,07% |
| 239 | Ostale tekuće obveze | 50.719,08 | 606.661,00 | **1096,12%** | 60,79% |

Tablica 8. Struktura obveza na dan 31. prosinca 2018. godine

Najveći dio obveza su nedospjele obveze AOP 090, a odnose na plaću za prosinac 2018. godine u iznosu 320. 061,31 kuna, putne naloge i obveze po računima za materijal i energiju u iznosu 70. 251,30, te ostale tekuće obveze u iznosu 606.661,00 od čega su 558.684,18 kune obveze za primljene EU predujmove.

Dospjele obveze AOP 037 iznose 1.030,00 kuna.

**7. ZAKLJUČAK**

Vrijednost imovine VIDRA-e na dan 31.12.2018. godine iznosi 3.647.354,33 kune, a odnosi se na nefinancijsku imovinu u iznosu 1.184.096,91 kn i financijsku imovinu u iznosu 2.463.257,42 kune.

Ukupne obveze na dan 31.12.2018. iznose 998.003,61 kune te se odnose na dospjele obveze u iznosu 1.030,00 kuna i nedospjele obveze u iznosu 996.973,61 kune.

U 2018. godini VIDRA je ostvarila ukupne rashode i izdatke u iznosu 5.437.266,67 kuna, te ukupne prihode i primitke u iznosu 4.567.645,97 kn što je ukupni manjak prihoda i primitaka u iznosu 869.620,70 kn.

Kao je iz prethodnih godina prenesen višak prihoda i primitaka u iznosu 2.159.373,24 kune, ukupan višak prihoda i primitaka na kraju 2018. godine iznosi 1.289.752,54 kune te se prenosi u sljedeće razdoblje.

KLASA: 401-05/19-01/01

URBROJ: 2189-76-02/1-19-2

U Virovitici, 30. siječnja 2018. godine

**RAVNATELJICA**

**Emina Kovač**